Logor Vojno

Logor "Vojno" bio je jedan od najzloglasnijih logora HVO-a, u kojem su bili zatočeni bošnjački civili od juna 1993. do marta 1994, među kojima veliki broj žena i djece. Logor je bio lociran u Bijelom Polju, sjeverno od Mostara. U "Vojnom" je ubijeno najmanje 15 osoba. Logoraši su mučeni glađu i žeđu, premlaćivani, podvrgavani elektrošokovima. Na prvim linijama gdje su odvođeni logoraši "Vojnog" stradalo je 38 osoba. U ovom logoru bilo je zatočeno 50 žena sa malom djecom i djevojaka. Mnoge od njih silovane su na desetine puta. Za zločine u "Vojnom" osumnjičeno je nekoliko osoba, među kojima je i Marko Radić, zvani Maka, upravnik logora i bivši komandant Prve bjelopoljske bojne, kasnije Druge brigade HVO-a, te njegovi zamjenici.

Kategorija:Genocid u Bosni i Hercegovini
Kategorija:Mostar
V
Kategorija:1993. u Bosni i Hercegovini
Kategorija:1994. u Bosni i Hercegovini